Batayan a yunit ti SI

Ti Système International d’Unités (SI), wenno Internasional a Sistema dagiti Yunit, ket mangipalawag kadagiti pito a panagrukod a kas ti batayan nga agsmang manipud iti nakaalaan amin dagiti yunit ti SI.  Dagiti batayan a yunit ti SI ken dagiti pisikal a kantidadda:
 metro para iti kaatiddog
 kilogramo para iti masa
 segundo para iti panawen
 amperio para iti ayus ti elektrisidad
 kelvin para iti temperatura
 candela para iti kapeksa ti raniag
 mol para iti kaadu ti sustansia.

Dagiti batayan a kantidad ti SI ket mangporma ti agasmang dagiti agsinnaranay a nawaya a dimension a kas nasken babaen ti dimensional a panagusig a kadawyan a maipakat iti siensia ken teknolohia. Nupay kasta, iti naited a realisasion kadagitoy a yunit, dagitoy ket mabalin nga ag-interdependensia, a kas nai palawag kadagiti termino iti tunggal maysa.

Dagiti nagan ken dagiti simbolo dagiti batayan a yunit ti SI ket naisurat iti bassit a letra (kas ti metro ken addaan iti simbolo iti m), malaksid kadagiti simbolo a nainaganan kadagiti tao a naisurat met iti maysa nga umuna a dakkel a letra  (kas ti kelvin kalpasan kenni Apo Kelvin ket addaan iti simbolo iti K ken ti amperio kalpasan kenni André-Marie Ampère ket addaan iti simbolo iti A).

Adu met kadagiti sabali a yunit, a kas ti litro, ket pormal dagitoy a saan a paset ti SI, ngem dagitoy ket maawat para iti panagusar iti SI.

 Kitaen pay 
Internasional a Sistema dagiti Yunit

 Dagiti nagibasaran 

 Dagiti akinruar a silpo 
Internatsional nga Opisina dagiti Dagsen ken dagiti Panagrukod
Nailian a Pisikal a Laboratorio
NIST -SI

Batayan a yunit